CELEX: 62010CN0509
Language: sl
Date: 2010-10-26 00:00:00
Title: Zadeva C-509/10: Predlog za sprejetje predhodne odločbe, ki ga je vložilo Bundesgerichtshof (Nemčija) 26. oktobra 2010 – Josef Geistbeck in Thomas Geistbeck proti Saatgut-Treuhandverwaltungs GmbH

29.1.2011   
            
            
               SL
            
            
               Uradni list Evropske unije
            
            
               C 30/15
            
         Predlog za sprejetje predhodne odločbe, ki ga je vložilo Bundesgerichtshof (Nemčija) 26. oktobra 2010 – Josef Geistbeck in Thomas Geistbeck proti Saatgut-Treuhandverwaltungs GmbH
   (Zadeva C-509/10)
   ()
   2011/C 30/24
   Jezik postopka: nemščina
   
      Predložitveno sodišče
   
   Bundesgerichtshof
   
      Stranke v postopku v glavni stvari
   
   
      Tožeči stranki: Josef Geistbeck in Thomas Geistbeck
   
      Tožena stranka: Saatgut-Treuhandverwaltungs GmbH
   
      Vprašanje za predhodno odločanje
   
   Sodišču Evropske unije se v skladu s členom 267(1)(b) in (3) PDEU v predhodno odločanje predložijo ta vprašanja o razlagi Uredbe Sveta (ES) št. 2100/94 z dne 27. julija 1994 o žlahtniteljskih pravicah v Skupnosti (v nadaljevanju: Uredba o žlahtniteljski pravici) (1) in Uredbe Komisije (ES) št. 1768/95 z dne 24. julija 1995 o izvajanju pravil o kmetijski izjemi, predvideni v členu 14(3) Uredbe Sveta (ES) št. 2100/94 o žlahtniteljskih pravicah v Skupnosti (v nadaljevanju: Uredba št. 1768/95) (2):
   
               a)
            
            
               Ali se primerno nadomestilo, ki ga mora kmet plačati imetniku skupnostne žlahtniteljske pravice v skladu s členom 94(1) Uredbe o žlahtniteljski pravici, ker je uporabil semenski material zavarovane sorte, ki ga je pridobil s saditvijo, in ni izpolnil obveznosti, ki so določene v členu 14(3) Uredbe o žlahtniteljski pravici in v členu 8 Uredbe št. 1768/95, izračuna na podlagi povprečnega zneska nadomestila, zahtevanega za licenčno pridelavo semenskega materiala zavarovane sorte zadevnih vrst rastlin na istem območju, ali pa se namesto tega za podlago vzame (nižja) odmena, ki bi jo bilo treba plačati v primeru dovoljene saditve v skladu s členom 14(3), alinea 4, Uredbe o žlahtniteljski pravici in s členom 5 Uredbe št. 1768/95?
            
         
               b)
            
            
               Če je treba za podlago vzeti odmeno za upravičeno saditev:
               Ali lahko imetnik žlahtniteljske pravice v navedenem primeru pri enkratni krivdni kršitvi izračuna škodo, ki mu jo je treba povrniti v skladu s členom 94(2) Uredbe o žlahtniteljski pravici, pavšalno na podlagi nadomestila za podelitev licence za pridelavo semenskega materiala?
            
         
               c)
            
            
               Ali je dovoljeno ali celo predpisano, da se pri odmeri primernega nadomestila, dolgovanega v skladu s členom 94(1) Uredbe o žlahtniteljski pravici, ali nadaljnje odškodnine, dolgovane v skladu s členom 94(2) Uredbe o žlahtniteljski pravici, upoštevajo posebni stroški nadzora organizacije, ki zastopa pravice številnih imetnikov žlahtniteljske pravice, tako da se dosodi dvojna vsota običajno dogovorjenega nadomestila ali odmene, dolgovane v skladu s členom 14(3), alinea 4, Uredbe o žlahtniteljski pravici?
            
         
      (1)  UL L 227, str. 1.
   
      (2)  UL L 173, str. 14.